পরিচালক শৈলেশ আর সিং অনেক দিন ধরে এই ছবি নির্মাণের প্রস্তুতি নিচ্ছিলেন। কিন্তু ঐশ্বরিয়া বারবার চিত্রনাট্য বদলেছেন। ঐশ্বরিয়ার কথামতো চিত্রনাট্যে ব্যাপক পরিবর্তন আনা হয়েছে। এরপরও কাজ এগোচ্ছিল না। কারণ, সবকিছু যখন চূড়ান্ত, তখন ঐশ্বরিয়া ছবির নির্মাতাদের সঙ্গে যোগাযোগ বন্ধ করে দেন। অনেক চেষ্টা করেও ঐশ্বরিয়াকে পাননি শৈলেশ আর সিং। এবার তাঁর ধৈর্যের বাঁধ ভেঙে গেছে। তিনি ঐশ্বরিয়াকে বাদ দিয়ে তাঁর জায়গায় আরেক বলিউড তারকা তাপসী পান্নুকে নেওয়ার সিদ্ধান্ত নিচ্ছেন।